มีปจด.เมื่อ9-13มี.ค.แล้วมีพสพ.กับแฟนเมื่อ13มี.ค.โดยไม่ได้ส่วมใส่ถุงยาง เเต่ก่อนหน้านั้นแฟนไม่ได้ช่วยตัวเองมา2วัน พอมีพสพ.กันเเฟนก็ไม่ได้หลั่ง แต่ตอนมีพสพ.ก็มีแต่น้ำหล่อลื่น ในน้ำหล่อลื่นมีอสุจิมั่ยค่ะ และตอนนี้ปจด.ก็ยังไม่มาค่ะ และเป็นคนที่ปจด.มาไม่ค่อยปกติค่ะ ตอนนี้มีอาการเจ็บที่หัวนมและปวดท้องน้อยเป็นช่วงๆ เวียนหัว และปจด.ก่อนหน้านั้นมาเมื่อ27-31ม.ค.เเละมีปจด.ครั้งล่าสุดเมื่อ9-13มี.ค.จะตั้งครรภ์มั้ยค่ะ เครียดมากเลย
สวัสดีค่ะ หากประจำเดือนเริ่มมาวันที่ 9 มี.ค. แล้วได้มีเพศสัมพันธ์วันที่ 13 มี.ค. เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นมีน้อยมาก คือน้อยกว่า 1% นอกจากนี้ หากฝ่ายชายยังไม่ได้ถึงจุดสุดยอด ไม่มีการหลั่งน้ำอสุจิ มีแค่น้ำหล่อลื่นออกมา โอกาสในการตั้งครรภ์ก็ไม่มีค่ะดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น หรือหากโดยปกติ เป็นคนที่มีระยะห่างระหว่างรอบเดือนไม่สม่ำเสมอ และมีระยะห่างนานกว่า 45 วัน ก็อาจเกิดจากการที่รังไข่ผลิตฮอร์โมนผิดปกติ เช่น มีกลุ่มอาการถุงน้ำจำนวนมากในรังไข่ มีภาวะไทรอยด์ฮอร์โมนผิดปกติ เป็นต้น ดังนั้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ แต่หากไม่มานานเกิน 3 เดือน จึงควรไปพบแพทย์เพื่อตรวจหาสาเหตุค่ะ